CELEX: 32020D0552
Language: hr
Date: 2020-04-20 00:00:00
Title: Provedbena odluka Komisije (EU) 2020/552 оd 20. travnja 2020. o izmjeni priloga I. i II. Odluci 2003/467/EZ u pogledu statusa područja službeno slobodnog od tuberkuloze za regiju Valle d’Aosta u Italiji i Autonomnu regiju Azore u Portugalu te u pogledu statusa područja službeno slobodnog od bruceloze za nekoliko regija u Portugalu (priopćeno pod brojem dokumenta C(2020) 2260) (Tekst značajan za EGP)

22.4.2020   
               
               
                  HR
               
               
                  Službeni list Europske unije
               
               
                  L 127/19
               
            
         PROVEDBENA ODLUKA KOMISIJE (EU) 2020/552
         оd 20. travnja 2020.
         o izmjeni priloga I. i II. Odluci 2003/467/EZ u pogledu statusa područja službeno slobodnog od tuberkuloze za regiju Valle d’Aosta u Italiji i Autonomnu regiju Azore u Portugalu te u pogledu statusa područja službeno slobodnog od bruceloze za nekoliko regija u Portugalu
         
            
               (priopćeno pod brojem dokumenta C(2020) 2260)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A točku I. podtočku 4. i točku II. podtočku 7.,
         budući da:
         
                     (1)
                  
                  
                     Direktiva 64/432/EEZ primjenjuje se na trgovinu govedima unutar Unije. Njome se određuju uvjeti pod kojima je državu članicu ili njezinu regiju moguće proglasiti službeno slobodnom od tuberkuloze ili slobodnom od bruceloze u pogledu stada goveda.
                  
               
                     (2)
                  
                  
                     Člankom 1. stavkom 2. Odluke Komisije 2003/467/EZ (2) propisano je da su regije država članica iz poglavlja 2. Priloga I. toj odluci službeno proglašene slobodnima od tuberkuloze u pogledu stadâ goveda.
                  
               
                     (3)
                  
                  
                     Italija je Komisiji dostavila dokumentaciju kojom se dokazuje da regija Valle d’Aosta ispunjuje uvjete utvrđene u Direktivi 64/432/EEZ kako bi je se priznalo službeno slobodnom od tuberkuloze u pogledu stadâ goveda.
                  
               
                     (4)
                  
                  
                     Portugal je Komisiji dostavio dokumentaciju kojom se dokazuje da Autonomna regija Azori, osim otoka São Miguel, ispunjuje uvjete utvrđene u Direktivi 64/432/EEZ kako bi je se priznalo službeno slobodnom od turberkuloze u pogledu stadâ goveda.
                  
               
                     (5)
                  
                  
                     Nakon evaluacije navedene popratne dokumentacije regija Valle d’Aosta u Italiji i Autonomna regija Azori u Portugalu, osim otoka São Miguel, trebale bi se priznati službeno slobodnima od tuberkuloze u pogledu stadâ goveda.
                  
               
                     (6)
                  
                  
                     Prilog I. Odluci 2003/467/EZ trebalo bi stoga na odgovarajući način izmijeniti.
                  
               
                     (7)
                  
                  
                     Člankom 2. stavkom 2. Odluke 2003/467/EZ utvrđeno je da su regije država članica iz poglavlja 2. Priloga II. toj odluci proglašene službeno slobodnima od bruceloze u pogledu stadâ goveda.
                  
               
                     (8)
                  
                  
                     Portugal je Komisiji dostavio dokumentaciju kojom se dokazuje da okruzi (distritos) Aveiro, Viseu, Guarda, Coimbra, Leiria i Castelo Branco unutar veće administrativne regije (região) Centro ispunjuju uvjete utvrđene u Direktivi 64/432/EEZ kako bi ih se priznalo službeno slobodnima od bruceloze u pogledu stadâ goveda.
                  
               
                     (9)
                  
                  
                     Nakon evaluacije navedene popratne dokumentacije okruzi (distritos) Aveiro, Viseu, Guarda, Coimbra, Leiria i Castelo Branco u Portugalu trebalo bi priznati službeno slobodnima od bruceloze u pogledu stadâ goveda.
                  
               
                     (10)
                  
                  
                     Prilog II. Odluci 2003/467/EZ trebalo bi stoga na odgovarajući način izmijeniti.
                  
               
                     (11)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilozi I. i II. Odluci 2003/467/EZ mijenjaju se u skladu s Prilogom ovoj Odluci.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 20. travnja 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL 121, 29.7.1964., str. 1977/64.
         
         
            (2)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (SL L 156, 25.6.2003., str. 74.).
      
      
         
            PRILOG
            Prilozi I. i II. Odluci 2003/467/EZ mijenjaju se kako slijedi:
            
                        (1)
                     
                     
                        u poglavlju 2. Priloga I. Odluci 2003/467/EZ unosi za Italiju i Portugal zamjenjuju se sljedećim:
                        
                                     
                                 
                                 
                                    „U Italiji:
                                    
                                                —
                                             
                                             
                                                regija Abruzzo: pokrajina Pescara,
                                             
                                          
                                                —
                                             
                                             
                                                pokrajina Bolzano,
                                             
                                          
                                                —
                                             
                                             
                                                regija Emilia-Romagna,
                                             
                                          
                                                —
                                             
                                             
                                                regija Furlanija-Julijska krajina,
                                             
                                          
                                                —
                                             
                                             
                                                regija Lacij: pokrajine Frosinone, Rieti, Viterbo,
                                             
                                          
                                                —
                                             
                                             
                                                regija Ligurija,
                                             
                                          
                                                —
                                             
                                             
                                                regija Lombardija,
                                             
                                          
                                                —
                                             
                                             
                                                regija Marche: pokrajine Ancona, Ascoli Piceno, Fermo, Pesaro-Urbino,
                                             
                                          
                                                —
                                             
                                             
                                                regija Pijemont,
                                             
                                          
                                                —
                                             
                                             
                                                regija Sardinija: pokrajine Cagliari, Medio-Campidano, Ogliastra, Olbia-Tempio, Oristano,
                                             
                                          
                                                —
                                             
                                             
                                                regija Toskana,
                                             
                                          
                                                —
                                             
                                             
                                                pokrajina Trento,
                                             
                                          
                                                —
                                             
                                             
                                                regija Umbrija,
                                             
                                          
                                                —
                                             
                                             
                                                regija Valle d’Aosta,
                                             
                                          
                                                —
                                             
                                             
                                                regija Veneto.
                                             
                                          
                              
                                     
                                 
                                 
                                    U Portugalu:
                                    
                                                —
                                             
                                             
                                                Região Algarve: svi okruzi (distritos),
                                             
                                          
                                                —
                                             
                                             
                                                Região Autónoma dos Açores osim Ilha de São Miguel.”
                                             
                                          
                              
                  
                        (2)
                     
                     
                        u poglavlju 2. Priloga II. Odluci 2003/467/EZ unos za Portugal zamjenjuje se sljedećim:
                        
                                     
                                 
                                 
                                    „U Portugalu:
                                    
                                                —
                                             
                                             
                                                Região Algarve: svi okruzi (distritos),
                                             
                                          
                                                —
                                             
                                             
                                                Região Autónoma dos Açores: Ilhas de Corvo, Faial, Flores, Graciosa, Pico, Santa Maria,
                                             
                                          
                                                —
                                             
                                             
                                                Região Centro: okruzi (distritos) Aveiro, Viseu, Guarda, Coimbra, Leiria, Castelo Branco.”